यातायात नियम उल्लंघन पर नहीं रख पाए अपना पक्ष, 9 लाइसेंस ब्लॉक
उदयपुर | परिवहनविभाग ने यातायात नियमों उल्लंघन करने पर उदयपुर रजिस्ट्रेशन के 9 लाइसेंस को अयोग्य करार देते हुए ब्लॉक कर दिया है। जिला परिवहन और अनुज्ञप्ति अधिकारी ललित चौधरी ने बताया कि यातायात नियमों के उल्लंघन पर इन वाहनधारियों को सुनवाई का अवसर देते हुए 22 फरवरी तक अपना पक्ष रखने का मौका दिया गया था। लेकिन पक्ष रखने की स्थिति में इनके लाइसेंस को अयोग्य घोषित करते हुए अनुज्ञप्ति अविलंब प्रादेशिक परिवहन कार्यालय में जमा कराने के निर्देश दिए गए हैं। उन्होंने बताया कि जिनके लाइसेंस तीन माह के लिए ब्लॉक किए हैं। उनमें नंदिता पुत्री नरेंद्र, अभिनव पुत्र श्याम शर्मा, हर्षिल पुत्र ओमप्रकाश कच्छावा, अमेजद बेग पुत्र अहमद बेग, हेमंत अग्रवाल पुत्र किशन लाल, मुश्ताक हुसैन पुत्र मोहम्मद हुसैन, सनजीत सरकार पुत्र सुखदेव, मुश्ताक पुत्र नजीर खान और शकील पुत्र जमील शामिल हैं।
hin_Deva hin_Deva